Vuk’uzenzele ibuka kubaluleka kwalolusuku nekutsi lisho kutsi ni kitsi sibantfu baseNingizimu Afrika.
Mhla ti-27 kuMabasa 1994 iNi ngizimu Afrika yabamba lukhe tfo lwayo lwekucala lwentsandvo yelinyenti. Hulumende lomusha wakhetfwa ngaphansi kwebuholi baMengameli lowasishiya Nelson Mandela. Kuningi lese kuzuziwe kuleminyaka, kodvwa kuningi lekusafuneka kwentiwe kutfutfukisa live letfu nekuntji ntja timphilo tabo bonkhe bantfu baseNingizimu Afrika.
Lenyanga yaMabasa ayibuki kuphela kutsi sichamuka kuphi silive, kodvwa isikhatsi lapho iNingizimu Afrika ibungata emacawe nemacawekati ayo ngekuwaklomelisa ngemiklomelo yesive. Loku miklomelo lesezingeni lelisetulu kakhulu leniketwa ngulelive, nguMengameli, aniketa takhamuti talelive nebantfu bemave angaphandle labahlonishwa kakhulu.
Umtsetfosisekelo WaseNingizimu AfrikaUmtsetfosisekelo wabhalwa ngekulandzela Sigaba 5 Semtsetfo -sisekelo wesikhashana (Umtsetfo 200 wemnyaka we-1993) lowacala kuvunywa Mkhandlu Wemtsetfosisekelo mhla ti-8 Inkhwekhweti 1996. Wasayinwa waba ngumtsetfo mhla ti-10 Ingongoni 1996.
Timpawu tetfu tesive INingizimu Afrika yehlukile ku lamanye emave ngenca yekutsi singabungata kuhlukahlukana kwetfu ngekusebentisa timpawu tesive kanye nemjeka sesive, liculo lesive saseNingizimu Afrika kanye nesiphandla sesive.
Umjeka weNingizimu Afrika uhlukile. Wadvwetjwa ngilowo bekasisebenti sekusungulwa kwetiphandla tesive, i-South A frican State Herald, Fred Brownell, wacala kusetjentiswa mhla ti-27 Mabasa 1994.
Lemibala yalomjeka ayisho lutfo ngakoke akukho kumelelwa kwetintfo tsite temhlaba leticondzaniswa nalemibala yalomjeka.
Loluphawu lwa-‘V’ kulomjeka lumelele kuhlangana kwetintfo letiningi teNingizimu Afrika nekubamba ngekubumbana indlela leya embili.
Kuphakamisa umjeka Uma lomjeka ubekwe ngaloku vundlile ebondzeni, umbala lobovu kufanele ube sesincele saloyo lobukako bese kutsi lapho ucunyekwa khona kube ngenhla. Uma ubekwe wema wabuka etulu, loko locunyekwa ngako kufanele kube sesandleni sesincele saloyo lobukako bese kutsi umbala lobovu ube setulu. Uma umjeka ubekwe eceleni noma emuva kwalokhulumako, kufanele ubekwe ecaleni lesekudla laloyo lokhulumako. Uma ubekwe kulenye indzawo lapho kunemhlangano khona, kufanele ube ngasesandleni sekudla salabo labahleli phansi labalalelako.
Siphandla Sesive  Siphandla sesive, lephindze satiwe ngekutsi liphawu lesive, siluphawu lolukhulu lolugcamile lwesive.
Siphandla sesive siyincenye lenkhulu Yesingcivito Sesive.
Idokhumenti leneSingcivito Se sive ibaluleke kakhulu ikhomba emandla ekuphatsa lamakhulu, loku kuchaza kutsi ivunywe nguMengameli weNingizimu Afrika.
Siphandla sesive saseNingizi mu Afrika sasungulwa ngeLusu ku Lwenkhululeko ngemnyaka we-2000. Tintfo letikuso tihlelwe ngendlela lekhombisa kusimama nekubaluleka lokukhulu.
Sicubulo lesikusiphandla sesi ve, “!ke e: /xarra //ke” lesibha lwe ngelulwimi lwema-Khoisan, sichaza kubumbana kwebantfu labahlukahlukene.
Liculo LesiveLiculo letfu Lesive lihlukile ngoba liculwa ngetilwimi letine.
Liculo lesive lamenyetelwa ngemnyaka we-1997. Lifinyeti we, lahlanganisa emaculo esive lamabili (‘Nkosi Sikelel’ iAfrika’ kanye ne-‘The Call of South Africa’/’Die Stem van Suid-Afrika’); laculwa emkhatsini kwemnyaka we-1994 nemnyaka we-1997.Timphawu tetfu tesive nguleti:
•	Silwane	sesive,	inswephe
•	 Imbali	yesive	,	sicalaba	lesikhulu
•	 Sihlahla	sesive,	umkhoba
•	 Inyoni	yesive,	indvwe
•	 Inhlanti	yesive,	inhlanti	yehlalejuni	